cyanic-selkie/wikianc huggingface dataset:
Кривопаланечко
Поимот Кривопаланечко се употребува за приближно означување на местото на некој настан и значи дека се случило во околината на градот Крива Паланка, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Крива Паланка, според оваа дефиниција во одредени периоди некои места потпаѓаат под Кривопаланечко, но некогаш и не.
Гунила Нирос
Гунила Биргита Нирос (родена на 7 октомври 1945 година) е шведска глумица.
Живот и кариера
Таа ја добила наградата за најдобра глумица на 20те Гулдбаге награди за улогата во „Рид на темната страна на Месечината“.
Во есента 2008 година, таа учествувала во „Цвеќе од челик“ во Вазатетерн во Стокхолм, заедно со Пернила Август, Сузана Ројтер, Мелинда Кинаман, Сесилија Нилсон и Линда Улвеус.
Нирос е мажена со Ленарт Хјулстрем. Заедно ја имаат ќерката Хана Нирос.
Краличина галерија
Кралска галерија (анг. Queen's Gallery) — јавна уметничка галерија во склоп на Бакингемската палата, дом на британскиот монарх во Лондон. Во неа се изложуваат уметнички дела од Кралската збирка. Оваа збирка се состои од дела во сопственост на Кралицата што ги чува како „задолжбина за нацијата“, а не приватно. Секоја година се изложуваат по 450 дела.
Галеријата е отворена во 1962 и се наоѓа на западниот крај од палатата, на местото на капела која настрадала во Втората светска војна. Во текот на следните 37 години галеријата ја посетиле 5 лица, сè до нејзиното затворање во 1999 и доградба на чело со архитектот Џон Симпсон. На 21 мај 2002 галеријата повторно се отворила за јавноста, по повод златниот јубилеј на кралицата. Со доградбата е изградено денешното дорски портик на влезот и неколку нови сали - така постигнувајќи повеќе од тројно повеќе простор. Отворена е за јавноста по повеќе месеци во годината.
Митрополитска резиденција – Битола
Митрополитска резиденција – Битола или позната како Битолска митрополија — управно седиште на Преспанско-пелагониската епархија и нејзиниот митрополит. Изградена е во необарокен стил периодот од 1901 до 1902 г. во времето на бугарскиот егзархиски владика Григориј. Има 4 нивоа: подземен, 2 ката и поткровје со параклис посветен на св. вмч. Георгиј Победоносец и две простории кои имаат музејска намена. Мебелот е изработен од копаничарот Нестор Алексиев Мирчевски и неговата тајфа. Митрополијата поседува библиотека „Св. Јован Богослов“ со фонд од 20 000 книги и списанија. Митрополитската капела поседува и делови од светите мошти на: свети Климент Охридски, свети Агатангел Битолски, света Февронија. Митрополијата во минатото била посетена од значајни личности како: Александар I Караѓорѓевиќ и Јосиф Цвијовиќ, како и двајца светци кои ја користеле како своја резиденција: свети Платон Бањалучки и св. Николај Жички и Охридски.
Објектот е дел од културното наследство на Македонија.
Игнатие Богдановски
Игнатие Богдановски (Радибуш, Крива Паланка, ) — македонски политичар, специјалист по стоматолошка протетика, редовен професор на Стоматолошкиот факултет во Скопје.
Животопис
Богдановски е роден во кривопаланечкото село Радибуш на 14 декември 1938 година. Со диплома се стекнал на Стоматолошкиот факултет во Скопје, каде што во 1977 година хабилитирал. Докторирал во Сараево во 1989 година. Уредник е на едицијата „За стоматолошката болка“. Од 1978 до 1998 година бил директор на Стоматолошкиот клинички центар, каде организирал собири во 1987 и 1991 и конгреси на стоматолозите од Македонија  во 1994 и 1998 година. Од 1985 до 1999 година бил претседател на Македонското стоматолошко друштво. Бил и пратеник во Собранието на Македонија како претставник на СДСМ во составот од 1994 до 1998 година. Живее во Скопје.
Библиографија
Публикувал прееку 130 статии.
Милау (Фогтланд)
Милау (Mylau) — поранешен град во округот Фогтланд, во сојузната покраина Саксонија, Германија. Се наоѓа во долините на реката Гелч и Раумбах, поток кој тече од Рајхенбах во Фогтланд, кој локално е познат како потокот на сапунот поради текстилните фабрики за боење кои биле изградени на неговите брегови. Градот се наоѓа на 6 километри југоисточно од Грајц и 20 километри југозападно од Цвикау.
На 1 јануари 2016 година, Милау и Рајхенбах во Фогтланд се споиле кон новиот град Рајхенбах во Фогтланд.
Историја
Во век била изградена населба во подножјето на замокот Милау (1180 г.). Императорот Карло Четврти му ги доделил градските права во 1376 година. До крајот на век, градот бил недоволно значаен; во 1650 година бил населен со само 24 куќи. Потоа забрзано започнал да се развива поради подемот на ткајачкиот занает, што придонело за забрзан развој на текстилната индустрија во век.
Развој на населението (до 1960 година, податоците се однесуваат на 31 декември):
Податоци од 1998 година: Statistisches Landesamt Sachsen
Места на интерес
Замокот Милау бил изграден во 1180 година како место каде Раумбах се вливал во реката Гелч и сè уште постои. Еден километар северозападно од градот се наоѓа светски познатиот Вијадукт Гелч, кој ја преминува долината на Гелч. Исто така вредна за посета е градската црква St. Wenzel изградена во 1890 година, која вклучува оргули поставени од Готфрид Зилберман во 1730/1731 година.
Спортска масажа
Спортската масажа е вид на масажа во која се користат специјални процедури кои имаат за цел побрза и поцелосна подготовка на спортистот за тренинг, интензивирање и продолжување на времето за тренинг и зголемување на спортската моќ. Масажата овозможува побрзо и поцелосно отстранување на какви било несакани или штетни ефекти поради зголемена физичка активност. Масажата е посочена како неопходна за сите спортови и за сите спортисти. Затоа, во сите програми за тренирање за поединечни спортисти или групи, употребата на масажа треба да се врши рационално и континуирано.
Спортста масажа и обична масажа
Физиолошкото делување на спортската масажа е слична на физиолошкото делување на обичната масажа. И овде се користат класични третмани, но тие се посебено изменети за примена кај спортистите. Организацијата на масажата, како и условите за нејзината практика, значително се разликуваат од класичната масажа. Масажата на спортистите мора да биде прилагодена на специфичните околности на спортот, како и теренот ( соблекувална, терен, итн.), за масираниот да биде психофизички способен и активен спортист. Нему му е потребна масажата за одржување и подобрување на неговата спортска форма. Затоа, истата треба да се прилагоди на потребите за тренингот, натпреварувањата или подготовката.
Примена
Примена на релаксација во спортска масажа е непотребно. Нејзината примена треба да биде на граница  на нежно триење. Всушност, во спортската масажа се врши интеграцијата на ладење и триење. Триењето во оваа масажа оди кон лимфниот и венскиот систем. Најважната и најсоодветна процедура за оваа масажа е гмечење, со многу силен интензитет. Во голема мера, исто така, се користат вибрациите. Оваа масажа се одликува со голема амплитуда. а мала честота.
Класификација на спортската масажа
Масажата на спортистите треба да биде дозирана во зависност од стадиумот во кој се наоѓа спортистот, како и во зависност од поединечната психофизичка состојба на секој спортист. Масажата е прилагодена на различни фази, зависно од тренингот и натпреварувањата. Изборот на постапки за масажа исто така се прилагодува. Спортската масажа е вака класифицирана:
Масажа за време на тренингот
Се применува паралелно со спортскиот тренинг. Таа неизбежно треба да се предвиди во планот за годишни подготовки на спортисти и спортски тимови. Главната цел на масажата за време на тренингот е максимално да го мобилизира организмот на спортистот, со цел да го олесни нејзиниот брз влез во спортската форма. Понекогаш оваа масажа, исто така, може да послужи како замена за тренинг ако тренингот е невозможен во одреден момент.
Особено ваквата масажа се применува за време на различни патувања, различни климатски услови (кога тренингот е тешко да се изведе), како и во одредени спортски и други повреди. Со еден збор, оваа масажа може да се изврши во сите случаи кога спортистот не е во можност да го заврши комплетно својот тренинг. Потоа, со масажата, всушност, се заменува тренингот и на тој начин се одржува способноста на спортистот. Ова треба да се нагласи особено затоа што тренингот често се откажува поради многу причинипри тоа масажата е заборавена, што е голема грешка. Спортските лекари, терапевти и тренери секогаш треба да ги имаат предвид претходно споменатите факти, со цел да се задржи подготвеноста на нивниот тим. Најголемо внимание треба да им се посвети на повредените спортисти кои не се способни да издржат напорни тренинзи. Се прави голема грешка ако редовно не се практикува спортска масажа за време на отстранувањето на спортистот од тренинг поради повреда. Во тој период, спортистите често ја губат стекнатата кондиција и спремност, па по отстранувањето на повредата, потребно е доста време за  да се врати во претходно стекнатата форма. Со спортската масажа таквите компликации може да се надминат.
Наводи
<references group="" responsive="1">
Георги Николов
Георги Николов бил лекар, македонски револуционер, учесник во македонското револуционерно движење, деец на Македонската револуционерна организација.
Животопис
Николов е роден 1868 година во Охрид, тогаш во Отоманското Царство. Во 1889 година завршил во Солунската машка гимназија „Св. Кирил и Методиј“, а потоа и Медицински факултет во Цариград. Работи како лекар во Охрид, Битола, Скопје, Воден и други. Бил покрестен од страна на Даме Груев во Орагнизацијата, влегол во првиот Охриски околиски комитет, а подоцна бил член на Битолскиот окружен револуционерен комитет. Станува претседател на окружниот комитет на Организацијата во Скопје во 1904 година. Во 1907 година веќе како претседател на околискиот комитет во Воден е уапсен и осуден на вечен затвор. Ослободен е за време на Хуриетот. Во Балканските војни учествува како лекар кон Бугарската армија. Умрел на 1 март 1939 година во Цариград.
NGC 2906
NGC 2906 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2906 се споменува и како UGC 5081, MCG 2-25-1, CGCG 63-1, IRAS 09294+0839.
Откривање
Објектот е откриен на 28 декември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2906 е од видот Sc. Видливиот сјај со голо око изнесува 12,7 m, а оној во рамките на интервалот од минималната до максималната честота 13,4 m, додека површинскиот сјај изнесува 12,8 m/лм2. NGC 2906 има привидни димензии од 1,4' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 32 м 6,2 с, а неговата деклинација, односно висината на лакот на тој агол, + 8° 26' 32". Положбениот агол на објектот е во износ од 75°.
Други поделби
Проучување на NGC 2906 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27074. Во рамките на атласот на длабокото небо, Уранометрија 2000.00, објектот припаѓа на групата означена со бројот 188; додека во Каталогот на основни ѕвезди (GSC) е групиран под бројот 821. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 990.
Кашмир
Кашмир (کٔشِیر / कॅशीर; ; كەشمىر; ) е северозападниот дел на на Индискиот Полуостров. Сè до средината на XIX век, поимот Кашмир се користел за долината што се наоѓа помеѓу Хималаите и Пир Панџал. Денес, Моментално кашмирскиот регион е поделен на три држави: Индија, Кина и Пакистан. Притоа, Кашмир ги опфаќа државата Џаму и Кашмир во Индија (со долината Џаму и Ладак), пакистанската административна провинција Северни Територии и Азад Кашмир, како и кинескиот административен регион Аксај Чин.
Историја
Во првата половина на првиот милениум, Кашмир станал главен центар на хиндуизмот и подоцна на будизмот, а во XIX век се развил и Кашмирскиот шаивизам. Во 1349 година, Шахот Мирза станал прв муслимански владетел во Кашмир. Во наредните пет века, Кашмир има муслимански морнарси, кои владееле сè до 1751 година.
Труење со јаглерод моноксид
Труење со јаглерод моноксид вообичаено се случува поради вдишување на поголемо количество на јаглерод моноксид (CO). Симптомите често се опишуваат како „слични на грип“ и вообичаено вклучуваат главоболка, вртоглавица, слабост, повраќање, градна болка, и конфузија. Изложеност на поголеми количини може да резултира со губиток на свест, аритмија, напади, и смрт. Класично опишуваната „црвена како цреша кожа“ ретко се случува. Долготрајните компликации вклучуваат чувство на замор, проблеми со меморијата и движењето. Кај лица изложени на чад, предвид треба да се земе труење со цијанид.
Труење со јаглерод моноксид може да настане случајно или како обид за самоубиство. CO е гас без боја и мирис, кој првично не предизвикува иритација. Се создава при нецелосно согорување на органската материја.
Димитриј Петров
Димитриj Петров (роден на 16 јули, 1958) — преведувач и полиглот.
Труење со јаглерод моноксид
Знаци и симптоми
Јаглерод моноксидот не е токсичен за сите форми на живот. Неговите штетни ефекти се должат на врзувањето со хемоглобинот, па неговата токсичност кај организми кај кои не е присутен хемоглобинот е нејасна. На тој начин нема влијание врз растенијата кои вршат фотосинтеза. Лесно се апсорбира од белите дробови. Вдишување на гасот може да доведе до хипоксична повреда, оштетување на нервниот систем, па дури и смрт. Различни луѓе и популации можат да имаат различни нивоа на толеранција на јаглерод моноксид. Во просек, изложеноста на 100 ppm или повеќе е опасна по здравјето на луѓето.
Акутно труење
Главни манифестации на труење со јаглерод моноксид се јавуваат во органските системи кои најмногу зависат од кислородот, централниот нервен систем и срцето. Првични симптоми се главоболка, наузеа, малаксаност и замор.
Хронично труење
Хроничната изложеност на релативно ниски нивоа на јаглерод моноксид може да предизвика постојана главоболка, замаеност, депресија, конфузија, губиток на меморија, гадење, нарушување на слухот и повраќање. Не е познато дали хроничната изложеност на ниски нивоа може да предизвика трајно невролошко оштетување. Вообичаено, по прекинување на изложеноста на јаглерод моноксид, симптомите исчезнуваат, освен доколку нема епизода на сериозно акутно труење.
Гидеонмантелија
Гидеонмантелија  род на мал диносаурус од карлична птица од групата Неорнитишија, веројатно орнитопод, кој живеел во рана креда (барем) во денешна Европа. Типичен вид е G. amosanjuanae, чиј холотип е нецелосен скелет со ознака MPG-PBCH со зачувани девет грбни, три сакрални и 21 каудални пршлени, фрагменти од ребра, шест шеврони, фрагменти од фосилизирани тетиви, некои карлични коски (вклучително и скоро завршена лева илијачна коска), и тибија и фибула, десен талус, обајцата калканеус, пет метатарзали и 19 фаланги на двете нозе Холотипот на G. amosanjuanae е откриен во седиментите на формацијата Камарилас близу Галве, во шпанската провинција Теруел; тоа е најкомплетниот примерок орнитоподи и еден од најцелосните примероци на диносауруси откриени досега во Шпанија.
Од другите орнитоподи, G. amosanjuanae се разликува во формата на пред-пубисот итн. полица за бревис (структури на илијачната коска традиционално се смета за место на прицврстување на еден од каудо-феморалните мускули, musculus caudifemoralis brevis), како и првиот шеврон во облик на Структурата на пршлените на примерокот холотип (деблокирани конци помеѓу телото и 'рбетниот лак во дорзалните и предните каудални пршлени, како и зголемени епифизи на' рбетниот лак) укажуваат на тоа дека станува збор за млада единка (сепак, не била ново извеле пиле).
Филогенетската анализа спроведена од авторите на неговиот опис (заснована на модифицирана матрица на податоци од анализите на Батлер и колегите од 2011 година и Маковички и колегите од истата година покажува дека Гидеонмантелија бил основен претставник на орнитоподи; во строгото дрво на сообразност (кога родите Отниелосаурус, Јандусаурус и Зефиросаурус не беа вклучени во анализата), беше пронајдено во неиспитана политомија со тескелосаурус, носач со парксосаура и гаспаринисаура, како и во клад со родови Таленкауен и Анадизонезија, раб, анхилонтосаурус, на пр. камптосаурус, игуанодон и хадросауроиди). Според оваа анализа, Gideonmantellia била малку поблиску поврзана со игуанондот и хадросаурусите отколку Ородром, Хаја, Јехолосаурус, Чангчунсаурус и Хипсилофодон
Името Гидеонмантелија е во чест на Гедеон Мантел, кој прв го опиша фосилот на диносаурусот од град од „хипсилофодонти“ (подоцнежен паратип Hypsilophodon foxii, кој Мантела го смета за остатоци од млад игуанодон). Видот епитет амосанџуана ја почитува Олга Марија Амо Санџуан, која почина во 2002 година, пред да ја одбрани дисертацијата за лушпите од јајца од 'рбетниците на раните кремови на Галве на Универзитетот во Сарагоса.. .
Класификација
Палеонтологија | волумен = 16 | издание = 11 | датум = 2017 година
Лего
Лего (позната и како Лего Груп) — данско претпријатие и најголем производител на играчки во светот, кој е познат по своите класични играчки „лего коцки“. Тоа е модуларен систем во кој куќи и други работи може да се изградат од обоени пластични блокови. Денес, се продаваат посебни набори со запченици, фигури и други мали делови, кои можат да се соберат во предодредени модели. Зборот Лего потекнува од дански збор leg godt („игра добро“).
Маргарет Хариман
Маргарет Хариман е параолимписка спортистка од Јужна Африка. Родена е во Велика Британија.
Лего
Историја
Компанијата е основана во 1932 година од страна на данецот Оле Кирк Кристијансен првично за производство на дрвени играчки. Во 1934 година тој го измислил името Лего како кратенка за "leg godt", дански за „игра добро“.
Маргарет Хариман
Таа била единствената дама што се натпреварувала на нетбол-турнирот на вториот Игри на Стоук Мендвил во 1949 година под нејзиното моминско презиме Маргарет Веб. Од 1960 до 1976 година таа се натпреварувала на Летните параолимписки игри во многу спортови, вклучувајќи стрелаштво, атлетика, стрелање со пикадо, чинии со тревник и пливање. Таа ја претставувала Родезија на нејзините први две параолимписки игри, а потоа и Јужна Африка од 1968 година, освојувајќи единаесет златни медали.
Лего
Историја
Во 1949 година беа воведени градежни блокови кои веќе личеа на денешните коцки. Првично христијаните ги нарекуваа своите дела „Автоматски врзивни цигли“. Овие беа обоени пластични коцки изработени од целулоза ацетат, чии врвови како и во денешните коцки, беа набиени со мозолчиња. Меѓутоа, долната страна беше целосно шуплива, што значи дека изградбите со овие модели на камења не беа многу стабилни. Ова прашање е решено со интегрирање на цевките во дното на камењата. Ова, исто така, овозможило камењата да се постават странично неутрализирани еден од друг. Овој принцип на спојување беше применет на 28 јануари 1958 година, кој истече во 1988 година.
Маргарет Хариман
Помеѓу 1960 и 1968 година таа освои импресивни осум златни медали во стрелаштво.
Лего
Дизајн и производство, материјал и компатибилност
Од своето воведување во 1949 Лего камења беа во сите варијанти првенствено беа дел од системот. Денешните Лего камења, и покрај сите промени во обликот, сè уште се компатибилни со камењата од 1963 година, под услов материјалниот целулоза ацетат кој се користеше до 1960-тите години да не се деформира премногу поради стареењето. Од 1963 се произведуваат Лего камења направени од пластичен Акрилонитрил-бутадиен-стирен кополимер (АБС). Транспарентни компоненти се состојат од Макролон, поликарбонат, полиамидни оски.
Маргарет Хариман
Во 1976 година, таа стана неподобна да се натпреварува откако Јужна Африка беше забранета од игрите поради нејзината политика за апартхејдот.
Таа го направила долгоочекуваното враќање во натпреварувањето на Летните параолимписки игри 1996 во Лон Боулс по падот на апартхејдот што доведе до укинување на забраната за јужноафриканските натпреварувачи. Во ова издание таа го освои својот 17-ти и последен медал, бронзен.
Лего
Дизајн и производство, материјал и компатибилност
За боите, за првпат во 2004 година имаше некои промени (меѓу другото, се смени од "старо сива" во "ново сива").
Ретиже
Ретиже — река во Разлошко (Општина Банско), Пиринска Македонија, десна притока на Места. Долга е 18,5 км.
Течение и особености
Реката потекнува од Поповоезерскиот Цирк, образувајќи се од слевањето на неколку потоци. Од север доаѓа потокот кој се спушта од врвот Мангар (Полежан); од запад потокот што почнува од Долното Полежанско Езеро и минува низ Банските Езера, кој е најсилен може да се смета за почеток на реката; од југ — потокот кој доаѓа од Поповото Езеро (на 2.234 м.н.в., најголемо и најдлабоко езеро на Пирин). Овие три се соединуваат на подрачјето на Рибните Попови Езера на 2.174 м.н.в. Малку подолу во Ретиже од десно се влева Кременски Поток, кој доаѓа од Кременските Езера. Потоа Ретиже се спушта на североисток како буен планински поток во длабока живописна долина, со брзаци и водопади. Подолу долината уште повеќе се продлабочува и станува густо пошумена. На 4 км пред устието Ретиже свртува на исток и образува длабока и непроодна клисура. Завршува како десна притока на Места кај селото Места.
Единствено населено место по течението е селото Места в Општина Банско.
Иако Ретиже има многу потенцијал, по нејзиното течението се изградени само пет мали хидроцентрали со вкупна моќност од околу 10.000 киловати.
Специфичен топлински капацитет
Специфичната топлина (c) го претставува количеството топлина потребна за зголемување на температурата на една единица маса од некое тело за една единица температура:
Во SI специфичната топлина се изразува во единицата Ј/(kg·K).
Специфичната топлина се користи како помошно средство во физичкиот закон на пропорционалноста, кој гласи:
Овој закон важи под услов телото да не ја менува својата агрегатна состојба.
Специфичната топлина на врстите тела и течностите е непроменлива величина зависна само од хемиската структура на телата и независна од нивниот облик и големина.
Кај гасовите, пак, специфичната топлина зависи од видот на гасот, и затоа кога се зборува за специфичната топлина на гасовите се подразбираат стандардни услови (cv).
Специфична топлина на некои тела
Оваа табела содржи податоци за специфичната топлина на некои хемиски елементи и соединенија:
Calor específica
Линет Купер
Линет Купер (родена на 14 март 1944 година) е поранешна пливачка од Родезија. Таа се натпреварувала во два настани за Родезија на Летните олимписки игри 1960 година.
Шаховска олимпијада 1990
29. шаховска олимпијада организирана од ФИДЕ, која содржела натпреварувања во машка и женска конкуренција, како и неколку настани кои биле одржани со цел да се промовира играта се одржала од 16 ноември до 4 декември 1990 во Нови Сад, СФР Југославија (денес Србија).
Поврзано
I неофицијална шаховска Олимпијада (Париз 1924)
II неофицијална шаховска Олимпијада (Будимпешта 1926)
III неофицијална шаховска Олимпијада (Минхен 1936)
Хулда Флад
Хулда Флод (25 септември 1886 - 18 ноември 1968) била шведски политичар ( социјалдемократ ), феминист и синдикалец.
Флод е родена во Еда форсамлинг, Вермландс län. Родена е во сиромашно семејство, а работела како земјоделец, домашна помошничка и во кројачка работилница. Рано, таа стана активна во синдикалистичката работа, социјалдемократското движење и правата на жените.
Како синдикалец, таа била активна во Arbetarnas bildningsförbund. Како женски активист, едно од најважните прашања за неа било да ги заштити жените преку нивно организирање во Синдикати. Како социјалдемократ, таа била активна во организирањето локални социјалдемократски женски клубови низ земјата, кои во организирана работа на жените во синдикатот и ги искажувале нивните права во рамките на работничкото движење. Таа, исто така, направила студиски патувања во Русија, САД и Австралија.
Флод била претседател на Социјалдемократскиот женски клуб во Карлштад во 1910-1912 година, секретар на Социјалдемократскиот женски округ на Вермланд во 1915-1922 година, член на градскиот совет на Карлштад во 1919-1922 година, диспечерка на социјалдемократските жени во 1925–1929 година, копартиски секретар на Шведската социјалдемократска партија во 1928–1948 година, член на одборот на Социјалдемократските жени во Шведска во 1928–1944 година и член на парламентот на Горниот дом во 1948–1949 година. Таа исто така служела како судија поротник и била првата жена член на одборот на радиото Sveriges.
Во 1939 година, таа го објавила Ден социјалдемократската квиннорелсен и свежина (книжевно: „Социјалдемократското женско движење во Шведска“), што било повторно објавено во 1960 година и користено во универзитетските студии.
Хулда Флод била во брак со кројачот Карл Андерсон и немала деца.
Првенство во фудбал на Англија
Англиското првенство во фудбал претставува серија на меѓусебно поврзани фудбалски лиги во кои учествуваат клубови од Англија, Велс (6 клуба) и Гернзиa (1 клуб). Системот е поставен во хиерархиски формат со промоција и испаѓање на клубовите. Според тоа е оставена хипотетичка можност за искачување од самото дно на лигашкиот систем до врвот и за најмалиот клуб. Постојат повеќе од 140 поединечни лиги, кој содржат повеќе од 480 дивизии. Точниот број на клубови варира од сезона во сезона. Според проценките постојат 7.000 клубови.
Структура
На врвот на лигашкиот систем се наоѓа Премиер лигата (1. дивизија), која содржи 20 клуба. Под Премиер лигата е Фудбалската лига, која е поделена во три дивизии со по 24 клуба: Чемпионшип (2. дивизија), Лига Еден (3. дивизија) и Лига Два (4. дивизија).
Сите клубови од првите четири дивизии се професионални. Клубовите од овие дивизии често се нарекуваат Лигашки клубови, зарадии тоа што пред основањето на Премиер лигата во 1992 година, Фудбалската лига ја соќинувале 92 клуба поделени во четири дивизии. Останатите лиги биле означени како Не-Лигашки.
На врвот на Не-Лигашките дивизии е Англиска Фудбалска Конференција, која ја сочинуваат Конференција Премиер со 24 клуба (5. дивизија). Под неа се наоѓаат две лиги кој го сочинуваат шестото ниво на англискиот фудбал: Англиска Северна Конференција и Англиска Јужна Конференција со по 22 клуба. Некој од овие клубови се потполно професионални додека некој се полупрофесионални.
Следната дивизија на Фудбалската Конференција ја сочинуваат три регионални лиги, поврзани со различни географски подрачја. Северна Премиер лига на Англија (го покрива северот на Англија и Велс), Јужна Фудбалска лига на Англија (Мидландс, јужна и југозападна Англија и јужен Велс) и Истмијан лига (југоисточна Англија). Секоја од овие лиги содржи по 24 клуба. (7. дивизија).
13 Ноември (населба)
13 Ноември — високо урбанизирана населба во северозападниот дел на Општина Аеродром. Наречена е според Денот на кој е ослободено Скопје.
Географија
На југ граничи со населбата Аеродром, на исток и на север со Јане Сандански, додека на север и северозапад со реката Вардар (преку реката е населбата Ќерамидница). Во крајниот југозапад еден крак се граничи со населбата Острово.
Демографија
Според пописот од 2002, населбата 13 Ноември била статистички споена (под статистичкиот назив Аеродром) со населбите Аеродром, Јане Сандански, Лисиче, Мичурин, Ново Лисиче, Острово. Во таа статистичка целина живееле 72.009 жители од кои 96% биле Македонци, 2% Срби и 2% други народности како Роми, Турци и Власи.
Според последниот попис на населението на Македонија од 2021 година, населбата 13 Ноември била статистички споена (под статистичкиот назив Аеродром) со населбите Аеродром, Горно Лисиче, Јане Сандански, Лисиче, Мичурин, Ново Лисиче, Острово, Реонски Центар. Таа статистичка целина имала 75.108 жители.
Следува табела на народносната структура на населението:
Реблинген ам Зе
Реблинген ам Зе (Röblingen am See) — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010 е дел од општината Зегебит Мансфелдер Ланд, кој е административен центар.
Географија
Реблинген ам Зе се наоѓа околу 12 километри југоисточно од Ајслебен. Составен е од три села:
Градоначалник
Јирген Лудвиг бил избран како почесен градоначалник на 18 мај 2003.
Грб
Блазонирање: „Поделен на сино и златно, во горниот дел има сребрен брод со сребрен рибар, кој уловил сребрена риба на јадицата, долу има црн габран кој стои со златен прстен во сребрениот клун.“
Знаме
Знамето на општината има хоризонтални црни и жолти ленти, со грбот на средината.
Инфраструктура
Сојузниот автопат Б80 поминува 3 километри северно од Реблинген, поврзувајќи го Ајслебен со Хале (Зале). Реблинген има железничка станица.
Мишко Дејанов Горески
Мишко Дејанов Горески — македонски револуционер во ВМОРО. Активен учесник во борбите за ослободувањето на Македонија.
Животопис
Мишко Дејанов Горески е роден во кичевското село Кленоец.
Како активен деец на македонската револуционерна организација дејствувал како комита во охридско и кичевско. Во текот на 1903 година, учествувал во повеќе битки водени против отоманските сили. Како Битката кај село Извор, потоа во планината Домовица, како и во арбиновската битка.
Национална библиотека на Кореја
Објект
Националната библиотека на Кореја се состои од четири објекти: главната зграда на библиотеката, зградата на Институтот за обука на библиотекари, зградата на складиштата и зградата на компјутерите за употреба на Дигиталната библиотека на Кореја.
Фондот на библиотеката
Фондот на библиотеката се збогатува со правило за задолжитен примерок, според кое една или две копии од корејски публикации мора да бидат доставени до библиотеката во рок од триесет дена од нивното објавување. Од 29 февруари 2016 година година, библиотечниот фонд на Националната библиотека на Кореја содржи вкупно 10.392.445 публикации.
Библиотеката има и 48 стари и ретки книги во својот фонд, од кои најстарата датира од 14 век на новата ера. Овие книги се класифицирани како јужнокорејски национални богатства под државна заштита.
Корејска национална библиографија
Корејската национална библиографија се објавува годишно и содржи информации за сите публикации објавени во текот на изминатата година. Првпат е објавена во 1963 година.
Проекти на библиотеката
Националната библиотека на Кореја е вклучена во дистрибуција, управување и употреба на информативни материјали со цел да се подобри ефикасноста на библиотечните услуги. Започнати проекти:
Космос-1867
Космос-1867 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 10 јули 1987 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 100,7 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 801 км, а најмалото на 787.
Пат во космос (филм)
„Пат во космос“ (англиски: The Right Stuff) е филмска адаптација од 1983 на истоимената книга на Том Вулф од 1979. „Пат во космос“ ја раскажува приказната за тест пилотите кои биле вклучени во истражување на летање при големи брзини во Воздухопловната база Едвардс, како и за оние кои биле одбрани да бидат астронаути за програмата „Меркур“, првиот обид на Америка да испрати човек во вселената. Приказната ја спротивставува „Меркурската седумка“ и нивните семејства со пилоти како Чак Јегер, кој бил сметан од другите тест пилоти како најдобар од групата, но кој никогаш не бил одбран како астронаут. „Меркурската седморка“ биле Скот Карпентер, Гордон „Гордо“ Купер, Џон Глен, Гус Грисом, Вали Шира, Алан Шепард и Дике Слејтон.
Синопсис
Филмот започнува со сцена во Воздухопловната база Едвардс во 1947 година. Оваа правлива и сува воена воздухопловна база е местото каде тајновито се тестираат брзи воздухоплови вклучувајќи го X-1 леталото на ракетен погон подготвено да лета побрзо од звукот. Откако неколку тест пилоти загинуваат во обидот да го пробијат „звучниот ѕид“, шансата да лета со X-1 му е понудена на Чак Јегер, воен херој и офицер за врски. При јавање на коњ, заедно со неговата жена Гленис, Јегер паѓа и крши неколку ребра. Не сакајќи да ја признае повредата,и со помош на дршка од метла, тој успева да го пробие „звучниот ѕид“ летајќи го X-1, победувајќи го „демонот во небото“.
Франција
Франција (француски: France), официјално Француска Република (француски: République française) — демократска држава чиј главен дел од територијата (матичен дел) се наоѓа во Западна Европа и која по површината е најголема во Европската Унија (551.500 км2), и втора по население (матичен дел) со 64.897.954 жители (1 јануари 2020). Во нејзиниот состав влегуваат прекуморските поседи и територии (DOM — TOM) сместени на други континенти, така што нејзината вкупна површина изнесува 675.417 км2, а вкупното население 67.063.703 жители (1 јануари 2020).
Франција се граничи со Белгија, Луксембург, Германија, Швајцарија, Италија, Монако, Андора и Шпанија. Франција со своите прекуморски владенија и територии исто така се граничи со Бразил и Суринам (во делот на границите на Француска Гвајана), како и со Антилите (во делот на Свети Мартин). Франција е поврзана со Обединетото Кралство преку Евротунелот, кој минува под големиот проток Ламанш.
Франција е демократска држава, организирана како унитарна полупретседателска република. Таа е развиена држава чија модерна економија е петта по големина во светот (2009). Нејзините главни вредности се изразени во Декларацијата за правата на човекот и на граѓанинот.
Главен, а воедно и најголем град, со повеќе од 12 милиони жители, е Париз. Службен јазик на Франција е францускиот јазик. Во регионите се говорат и други дијалекти, говори и јазици како гасконски, провансалски, бретонски и др.
Франција е најголемата франкофонска држава во светот по број на говорители, но втора по број на жители, по Демократска Република Конго со околу 67 милиони. Главна религија во Франција е католичката со 64 %, 31 % се атеисти а 5 % од населението се муслимани.
Франција е една од земјите основачи на Европската Унија, една од основачите на НАТО и на ОН и е постојана членка на Советот за безбедност при ОН.
Таа припаѓа на Еврозоната и на Шенген-зоната, членка е на Франкофонијата и на Латинската унија, дел од групата Г8 најразвиени земји во светот и на Организацијата за економска соработка и развој (OCDE).
Како воена сила, Франција ја поседува главната војска во Европската Унија при што таа е една од седумте земји кои официјално поседуваат атомско вооружување.
Шеф на државата е претседателот, а кабинетот го возглавува премиерот.
Потекло на поимот
Името Франција доаѓа од латинскиот збор, „Francia“, што буквално би значело „земја на Франките“. Има најразлични теории за потеклото на името на Франките. Според една, тоа потекнува од прагерманскиот збор frankon кој се преведува како копје. Воедно, секирата на Франките била позната како франциска. Друга предложена етимологија е дека на старогермански јазик, Франк значело слободен или збор спротивен на зборот роб. Овој збор сè уште постои во францускиот јазик franc (искрен, отворен), а воедно се користел како назив на француската валута франк, сè до воведувањето на еврото во 2000 година.
Историја
Современа Франција ги има скоро истите граници како и некогашниот регион Галија населен со племето Келти, наречени Гали. Римскиот цар Гај Јулиј Цезар ги покорил Галите во I век п.н.е кога тие го прифатиле латинскиот јазик и култура, а потоа со тек на времето се формирал францускиот јазик кој денес е вториот најзастапен јазик во светот. Христијанството првпат се појавило во II и III век, а целосно се воспоставило во IV и V век, а свети Жером напишал дека Галија е единствениот регион кој е „слободен од ерес“. Во IV век, источната граница на Галија по текот на реката Рајна бил освоен од германски племиња, главно Франки, од кои произлегло старото име „Francie“. Модерното име „Франција“ произлегува од француските кралевите од Капетинската династија. Франките биле првото племе германски освојувачи од Европа по падот на Римското Царство кои се преобратиле во христијанство наместо во аријанство (нивниот крал Хлодовик го сторил тоа во 498); оттука Франција го стекнала називот „Најстарата ќерка на Црквата“ (La fille ainée de l’Église), а Французите поради тоа себеси се нарекувале „Најхристијанско Кралство Франција“. Постоењето како посебен ентитет започнало со Верденскиот договор (843), со поделбата на Каролинската Империја на Карло Велики на Источна Франкија, Средна Франкија и на Западна Франкија. Западната Франкија е приближно оној регион што го зазема денешната држава Франција. Каролинзите владееле со Франција до 987 година, кога Иго Капет, војвода на Франција и гроф на Париз, бил крунисан за француски крал. Неговите наследници, Капетите, династијата Валоа и Бурбоните, набрзо ја унифицирале земјата преку серија на војни. Крстоносна војна започнала во 1209 за да се елиминираат еретичките катари од Окситанија (јужен дел на денешна Франција). На крајот, биле уништени како катарите така и независноста на Јужна Франција. Во 1337, на почетокот на првиот бран на црната смрт, Англија и Франција тргнале во војна една против друга и истата била позната под името Стогодишната војна. .
Монархијата го достигнала својот најголем подем во XVII век за време на владеењето на Луј XIV од Франција. Во тоа време Франција го имала најбројното население во Европа и имала огромно влијание врз европската политика, економија и култура. Францускиот јазик станал, и одредено време останал, заеднички јазик на дипломатијата и на надворешните односи. Франција била земја на интелектуалците, а големи научни дострели биле постигнати токму од страна на француските научници во XVIII век. Згора на тоа, Франција стекнала и свои колонии во Америка, Африка и Азија.
Кралство и република
Традиционален грб на кралска Франција бил цветови крин. Декларација за права на човекот и граѓаните од 1789 година.
На францускиот престол се менувале династиите Капет (987—1328), Валоа (1328—1589) и Бурбоните (1589—1789).
Од монархија до република
Монархијата владеела со земјата сè до Француската револуција, во 1789 година. Луј XVI и неговата жена Марија Антоанета, биле погубени (во 1793), заедно со други илјадници француски граѓани во текот на владеењето на теророт. После серија кратки шеми на влади, Наполеон Бонапарт ја презел контролата врз Републиката во 1799 година, прогласувајќи се себеси за прв конзул, и подоцна за император по што денес е познат како првиот император (1804—1814). Во текот на неколку војни, неговите војски го освоиле поголемиот дел од континентална Европа, со членови од семејството Бонапарт назначени за владетели во новоосвоените земји. Околу милион Французи загинале во текот на војните што Наполеон ги водел во Европа.
После последниот пораз на Наполеон во 1815 година кај Ватерло, француската монархија повторно била воспоставена, но со нови уставни ограничувања. Во 1830 година,народно востание ја воспоставило конституционалната јулска монархија, која траела до 1848 година. Кусотрајната Втора Република завршила во 1852 година кога Луј-Наполеон Бонапарт го прогласил Второто Царство. Власта на Луј-Наполеон завршила по поразот во Француско-пруската војна од 1870 и неговиот режим бил заменет со Третата Република.
Колонијализам
Франција поседувала колонии, во најразлични облици, од почетокот на XVII век, па сè до 1960 година. Во XIX и во XX век, нејзината колонијална империја била втора по големина во светот, после Британската Империја. Меѓу 1919 и 1939 година, втората француска колонијална империја поседувала над 12.347.000 квадратни километри земја. Вклучувајќи го континенталниот дел на Франција, целосното француско подрачје достигнувало 12.898.000 квадратни километри во 1920-тата и 1930-тата, што изнесува 8,6 % од светската површина.
Во текот на XVII и XVIII век, Франција основала колонии и во Северна Америка, (Нова Франција — по долниот тек на реката Сент Лоренс во Канада), во САД, во Луизијана и на Карибите. Нова Франција била изгубена во војната со Британците во 1763 година, додека пак Наполеон им ја продал Луизијана на САД во 1803 година. По Втората светска војна, дел од француските колонии меѓу кои и Виетнам (поранешна Индокина) и Алжир ја стекнале својата независност после крвави воени конфликти.
Современа историја
Франција била победничка сила во Првата светска војна и во Втората светска војна. Човечките и материјалните загуби во првата војна, во која загинале 1,4 милиони Французи биле далеку поголеми од оние што таа ги претрпела во текот на втората, иако само мал дел од нејзината територија бил окупиран во текот на Првата светска војна. Според бројот на жртвите на страната на сојузниците, Франција го зазема второто место со 25 % односно 5,6 милиони, од којшто 1,357 милиони загинати војници, а 4,266 милиони ранети војници. Дотогаш една од водечките колонијални сили во светот морала да се брани. За разлика од Првата светска војна каде што Франција ја имала една од водечките улоги, во Втората светска војна таа брзо била освоена и поразена уште во јуни 1940 година. Германците ја поразиле со брзи тенковски продори. Периодот меѓу војните забележал низа социјални реформи воведени од страна на владата на Народниот фронт. После германската блицкриг (blitzkrieg) кампања за време на Втората светска војна континенталниот дел на Франција бил поделен на окупирана северна зона и на југ, Франција на Виши, или режим кој бил марионета и лојален на окупаторите. За време на Втората светска војна во Франција делувало движењето на Отпорот. Во ноември 1942 година, Германците ја окупирале и Југоисточна Франција. Франција била ослободена од страна на англо-американско-канадската војска кој се истоварила во јуни 1944 година на Нормандија (Види — Битка на Нормандија). Антифашистичката влада во Франција била формирана од генералот Шарл де Гол. Загубата на војници во оваа светска војна не бил многу голем, но најмногу страдала еврејската заедница.
Четвртата Република била воспоставена после Втората светска војна. Франција се обидела да ги задржи своите колонии и да ја сочува својата колонијална империја, но наскоро влетала во големи неволји поради битките за независност на колониите. Обидот во 1946 година да се врати контролата врз Француска Индокина довел до Првата војна за Индокина, која завршила со пораз на Французите во Битката на Диен Биен Пу во 1954. Само неколку месеци подоцна, Франција се соочила со нов, дури и потежок конфликт во Алжир.
Дебатата околу тоа дали треба или не треба да се задржи контрола во Алжир и иселувањето на околу еден милион европски доселеници, ја потресла земјата и за малку ќе довела до граѓанска војна. Во 1958 година, слабата и нестабилна Четврта Република била заменета со Петтата Република, која се одликувала со зајакнување на функцијата на претседателот. Улогата на Шарл де Гол била да ја задржи земјата во целост додека излегувала од периодот на конфликти и кризи. Алжирската војна и Франко-француската граѓанска војна што се водела во главниот град Алжир, завршила со мировни преговори во 1962 година по што Алжир ја стекнал својата независност.
Во последните децении, помирувањето и соработката на Франција со Германија се од централно значење за политичката и економската интеграција на растечката Европска Унија, вклучувајќи го и воведувањето на еврото во јануари 1999 година. Францускиот електорат гласаше против ратификацијата на Договорот за воспоставување на Устав за Европа во мај 2005 година, но потоа беше ратификуванЛисабонскиот договор од страна на парламентот во февруари 2008 година.
Географија и клима
Додека континентална Франција се наоѓа во Западна Европа, Франција исто така поседува и територии во Северна Америка, Карибите, Јужна Америка, на јужниот дел на Индиски Океан, на Тихиот Океан, и на Антарктик. Овие територии имаат различни форми на управување и се нарекуваат прекуморски департмани и прекуморски територии.
Европскиот дел на Франција зазема 547,030 квадратни километри (211,209 sq mi), заземајќи го најголемиот дел меѓу членките на Европската Унија, односно, за малку е поголем од Шпанија. Франција поседува различен вид на релјеф, од низини на северниот и западниот брег, до планини на југоисток каде што се протегаат Алпите, во средишниот јужен дел кај Централниот Масив и Пиринеите на југозапад, кои се некој вид и природна граница со Шпанија. На 4.807 метри  над морското ниво, највисоката точка на Европа, врвот Монблан, се наоѓа на Алпите на границата меѓу Франција и Италија. Континенталниот дел на Франција има исто така и раширени речни системи меѓу кои реката Лоара, Гарона, Сена и Рона, која го дели Централниот Масив од Алпите и се влева во Средоземното Море кај местото Камарг, најниската точка на Франција (2 m / 6.5 ft под морското ниво). Корзика се наоѓа во Средоземното Море.
Целосното копно на Франција, заедно со ДОМ и ТОМ (без Адели Ленд), изнесува 674.843 квадратни километри, 0,45 % од целосното копно на Земјата. Франција поседува втора по големина економска зона (EEZ) на светот, 11.035.000 квадратни километри, приближно 8 % од целосната површина на сите економски зони во светот, и се наоѓа веднаш зад Соединетите Држави (11.351.000 км2 / 4,383,000 sq mi) пред Австралија (8.232.000 км2 ).
Европскиот дел на Франција се наоѓа меѓу 41° и 51° северна географска ширина, во западниот дел на Европа, па оттука лежи во северната температурна зона. Северот и северозападот имаат умерена клима, додека комбинација од морски влијанија, широчината и височината предизвикува разновидна клима во останатиот дел на континентална Франција. На југоисток преовладува средоземна клима. Во западниот дел, климата главно е океанска со висок степен на врнежи, меки зими и свежи до топли лета. Во внатрешниот дел климата станува континентална со жешки, лета, постудени зими и со помалку врнежи. Климата на Алпите и другите планини главно е алпска, со голем број денови со температури под нулата и со 150 снежни денови каде снегот трае до 6 месеци.
Население, јазик и религија
Види:Список на градови во Франција.
Најголеми и најважни градови се: Париз 12 милиони жители,Лион 1,8 милиони,Марсеј 1,6 милиони,Лил 1,3 милиони, Тулуза 1,15 милиони,Бордо 1,1 милион,Ница 1,0 милион, итн.
Бројот на население од 1 јануари 2009 во Франција е: